SA sąlygų 2 priedas

VĖDINIMO SISTEMŲ REKONSTRUKCIJOS DARBAI vaa korpuse, Santariškių g. 7, Vilniuje
TECHNINĖ UŽDUOTIS-SPECIFIKACIJA

1. Techniniai reikalavimai dviejų vėdinimo įrenginių rekonstrukcijai įrengiant oro drėkintuvus su vandens minkštinimo įrenginiais.
2. Objekto adresas: Santariškių g. 7, Vilnius. Gydymo paskirties pastatas
3. Darbų apimtis: Farmacinės veiklos skyriaus patalpose, VAA korpuso vėdinimo sistemos įrenginiui Nr. 9 ir vėdinimo sistemos įrenginiui Nr. 10 sumontuoti garinius oro drėkintuvus su pilnai automatizuotais vandens minkštinimo įrenginiais.
Oro drėkintuvai turi būti veikiantys automatiniu nenutrūkstamo darbo režimu, reguliuojantys tiekiamo oro santykinę drėgmę pagal užduotus parametrus, skirti drėkinančio garo tiekimui į vėdinimo sistemos oro tiekimo elementus. Užduodamų drėkinimo įrenginio parametrų nustatymai valdomi lietimui jautriame valdiklio ekrane, integruotame į drėkinimo įrenginį. Oro drėkintuvo automatikos sistema turi užtikrinti pilnai automatizuotą drėkintuvo veikimą su bepakopiu jo našumo reguliavimu ir būti pritaikyta Modbus ar Backnet protokolų palaikymui sudarant galimybę jungtis prie PVS.
Verdančio vandens technologijos oro drėkintuvas, su garinimo indu iš nerūdijančio plieno, veikiantis automatiniu kalkių šalinimo nuo kaitinimo elementų garinimo cilindre į įrenginio išorėje esantį kalkių surinkimo indą principu. Vėdinimo įrenginio kameroje Nr. 9 įrengiamas oro drėkintuvas vėdinimo įrenginiui Komfovent RECU 2000HW-L-AC-C2, kurio tiekiamo oro kiekis yra 2000 m3/h, drėkintuvo garo našumas turi būti ne mažesnis nei 30 kg/h. Vėdinimo įrenginio kameroje Nr. 10 įrengiamas oro drėkintuvas P2 vėdinimo įrenginiui, kurio tiekiamo oro kiekis sudaro 3800 m3/h, drėkintuvo garo našumas turi būti ne mažesnis nei 40 kg/h. Garo paskirstymo kolektoriai tiekiamo oro vėdinimo sistemos segmentuose ir garo tiekimo bei kondensato nuvedimo vamzdžiai turi būti įrengiami laikantis drėkintuvo gamintojo techninėje dokumentacijoje keliamų reikalavimų, naudojant originalias įrenginio gamintojo komplektuojamas detales.
Detalūs drėkintuvams taikomi reikalavimai pateikti lentelėje žemiau. Įrengiant drėkintuvus turi būti įvertinti papildomi reikalingi darbai: šalto vandens įvado atvedimas iki montuojamų įrenginių; mechaninių dviejų pakopų vandens filtrų įrengimas prieš vandens minkštinimo įrenginius ir  vienos pakopos 125 µm filtravimo tankio su slėgio matavimo prietaisais po jų prieš drėkintuvą; nuotekų vamzdyno kondensato nuvedimui nuo garo kolektoriaus ir drėkintuvo prijungiant per piltuvinius sifonus įrengimas naudojant karščiui iki 100 ̊C atsparius nuotekų vamzdžius; esamos oro tiekimo sistemos segmentų pritaikymas ar naujų įrengimas kanaliniams garo kolektoriams įmontuoti pagal gamintojo keliamus reikalavimus; elektros maitinimo kabelių įrengimo darbai.
Vandens minkštinimo įrenginiai nuolatinio veikimo. Šie įrenginiai montuojami vėdinimo įrenginių kamerose Nr. 9 ir Nr. 10 ir skirti aptarnauti oro drėkintuvus. Drėkintuvų ir vandens minkštinimo įrenginių veikimas turi būti suderinamas tarpusavyje ir prietaisai turi veikti vienu metu.
Minkštinimo įrenginiai turi turėti mechaninius filtrus, kurių našumas turi būti ne mažesnis kaip 2 m3/h, filtravimo  tankis 20 μm, darbinis slėgis 1-8 bar.
Minkštinimo įrenginiai turi būti nepertraukiamo darbinio rėžimo.
Pralaidumas ≥  2,0  -2,5 m3/h
Druskos talpa ne mažiau 90 l.
Dervos kiekis nemažiau 27 l.


TS Lentelė Nr. 1
(užpildyta pateikiama kartu su pasiūlymu)
	Eil. Nr.
	Techninis parametras 
	Reikalinga parametro reikšmė
	Siūlomos įrangos parametro reikšmė
Atitikimas reikalavimams, nurodomos konkrečios siūlomų parametrų reikšmės (kartu su pasiūlymu pateikiami ir dokumentai įrodantys pateiktų reikalavimų atitikimą, nuorodos). Prekės pavadinimas, modelis/tipas, gamintojas. Prekės kodas gamintojo kataloge.*

	1.

	Automatizuotas drėkinimo įrenginys vėdinimo kameros Nr. 9 įrenginiui

	
	Prekės pavadinimas, modelis/tipas, gamintojas. Prekės kodas gamintojo kataloge.*
	

	1.1
	Įrenginio el. galios parametrai
	400 V/~3/50-60 Hz
	

	1.2
	Maksimalus pagaminamo garo kiekis 
	≥ 30 kg/h
	

	1.2.1
	Kanalinio garo kolektoriaus ilgis, mm
	≥ 500
	

	1.3
	Įrenginio dydis 
	Plotis ≤ 565 mm, aukštis ≤ 1140 mm, gylis ≤ 410 mm.
	

	1.4
	Kalkių šalinimo sistema
	Greito fiksavimo išorinis kalkių šalinimo indas.
	

	1.5
	Garinimo indas ir kaitinimo elementai
	Nerūdijančio plieno dvisienės konstrukcijos indas ir nikeliu dengti kaitinimo elementai
	

	1.6
	Drėkintuvo kontrolės tikslumas 
	± 5% r.h.
	

	1.7
	Automatika
	Integruota automatika su lietimui jautriu valdymo pulto ekranu
	

	1.8
	Jungiamumas su PVS
	Turi palaikyti BACnet IP ir ModBus protokolus
	

	2.

	Automatizuotas drėkinimo įrenginys vėdinimo kameros Nr. 10 įrenginiui, 400 V/~3/50-60 Hz

	
	Prekės pavadinimas, modelis/tipas, gamintojas. Prekės kodas gamintojo kataloge.*
	

	2.1
	Įrenginio el. galios parametrai
	400 V/~3/50-60 Hz
	

	2.2
	Maksimalus pagaminamo garo kiekis 
	≥ 40 kg/h
	

	2.2.1
	Kanalinio garo kolektoriaus ilgis, mm
	≥ 650
	

	2.3
	Įrenginio dydis 
	Plotis ≤ 565 mm, aukštis ≤ 1140 mm, gylis ≤ 410 mm.
	

	2.4
	Kalkių šalinimo sistema
	Greito fiksavimo išorinis kalkių šalinimo indas.
	

	2.5
	Garinimo indas ir kaitinimo elementai
	Nerūdijančio plieno dvisienės konstrukcijos indas ir nikeliu dengti kaitinimo elementai
	

	2.6
	Drėkintuvo kontrolės tikslumas 
	± 5% r.h.
	

	2.7
	Automatika
	Integruota automatika su lietimui jautriu valdymo pulto ekranu
	

	2.8
	Jungiamumas su PVS
	Turi palaikyti BACnet IP ir ModBus protokolus.
	

	3.
	Pilnai automatizuotas, nepertraukiamo režimo vandens minkštinimo įrenginys, 2 vnt.

	
	Prekės pavadinimas, modelis/tipas, gamintojas. Prekės kodas gamintojo kataloge.*
	

	3.1
	Automatinis minkštinimo įrenginys
	Maksimalus vandens debitas
≥ 2500 l/val
	

	3.2
	Dervos kiekis
	≥ 27.0 litrai
	

	3.3
	Darbinis slėgio diapazonas
	1,0 -8,0 bar.
	

	3.4
	Druskos talpa
	≥ 90 kg.
	

	3.5
	Technologija
	Indikuojamos vandens sąnaudos, informacija apie besibaigiančią druską, vandens sunaudojimą, gedimą.   
	

	3.6
	Įrenginio dydis
	Plotis ne daugiau nei 350 mm
Gylis ne daugiau nei  600 mm
Aukštis ne daugiau 1100 mm
	

	4.
	Papildomi reikalavimai

	4.1.
	CE ženklinimas
	Būtinas
	

	4.2.
	Kartu su pasiūlymu pateikiama sąmata
	Privaloma
	

	4.3
	Suteikiama garantija įrenginiams ir darbams
	24 mėn.
	

	4.4
	Techninis pasas ir naudojimo instrukcija
	Lietuvių k.
	


*Prekės kodas gamintojo kataloge, jeigu gamintojas turi savo prekių katalogą.

Visoms nurodytoms konkrečioms medžiagoms ir/ar konkretiems prekių pavadinimams ir/ar standartams taikoma „arba lygiavertis“. Tiekėjas, siūlantis lygiavertę prekę privalo patikimomis priemonėmis įrodyti, kad siūloma prekė yra lygiavertė ir visiškai atitinka techninėje specifikacijoje keliamus reikalavimus.


Vėdinimo kameros rekonstrukcija turi atitikti STR 2.09.02:2005 „Šildymas, vėdinimas ir oro   kondicionavimas“ keliamus reikalavimus.
Mikroklimatas ir oro kokybė patalpose turi būti tokie, kad nekiltų pavojus sveikatai ir nesusidarytų nepalankios sanitarijos ir higienos sąlygos, gaisro ir sprogimo pavojus. Patalpų oro temperatūrai esant 18-26 oC, sumontuotais įrenginiais turi būti užtikrinama 40-60 % santykinė oro drėgmė.

Prieš pradedant įrengimo darbus Rangovas Užsakovui turi pateikti darbų atlikimo grafiką, derinimui brėžinius/schemas su elektros komunikacijų išsidėstymu, montuojamų inžinerinių sistemų įrengimo principinę schemą.
Kaina turi apimti visą reikiamą Rangovo įrangą bei mechanizmus darbams atlikti, montavimą, personalo darbą, medžiagas, montažines-tvirtinimo medžiagas, atrėmimo konstrukcijas bei pagrindus, darbų kontrolę ir priežiūrą, paleidimą, derinimą, bandymus, netiesiogines išlaidas, Rangovo mokamus mokesčius, pelną kartu su pagrįstai numatoma Rangovo rizika, prievoles ir įsipareigojimus apibrėžtus Sutartyje ar atsirandančius ją vykdant. Pasiūlymas turi apimti visas Rangovo išlaidas, kurios reikalingos tinkamam darbų atlikimui - visą reikiamą Rangovo įrangą bei mechanizmus darbams atlikti, montavimą, statybinius apdailos darbus ir atstatymo-dažymo darbus. Už senų vėdinimo sistemų demontavimą ir utilizavimą, atliekų išvežimą atsako Rangovas.

Instaliacijai reikalingas medžiagas ir įrenginius būtina suderinti su užsakovo atsakingu atstovu, jų poreikis įsivertinamas numatomo su Rangovais susitikimo metu. Turi būti įvertinti senų ortakių demontavimo darbai. Rangovas pateikia naudojamų medžiagų ir įrenginių atitikties deklaracijas. 
	Darbai atliekami veikiančioje ligoninėje, eksploatuojamose patalpose. Darbus vykdyti tik po medicinos darbuotojų darbo laiko nuo 16:00- iki 20:00 val. Darbo zonoje privalo būti užtikrinama švara. Darbų atlikimo eiliškumas ir jų atlikimo laikas derinamas su atsakingu ligoninės atstovu.
Atliekant darbus būtina laikytis Elektros įrenginių įrengimo bendrųjų taisyklių reikalavimų ir darbų saugos, gaisrinės saugos bei ligoninės vidaus taisyklių reikalavimų. Atlikti darbai ir techninė dokumentacija perduodama VšĮ VUL Santaros klinikų atsakingam asmeniui.

